AQShning Kaliforniya shtatida 45 yoshli Men Ventszya AQShdan Xitoyga harbiy uskunalarni noqonuniy olib chiqish maqsadida til biriktirgani uchun 4 yil 2 oyga qamoq jazosiga mahkum qilindi. Ma’lum qilinishicha, Ventszya 2011 yildan 2013 yilgacha bir xitoylik bilan aloqada bo‘lgan va uning yordamida AQShdan Xitoyga F-16 va F-22 samolyotlari uchun bir nechta dvigatel va MQ-9 Reaper harbiy dronini olib chiqib ketmoqchi bo‘lgan. Bundan tashqari, Men Xitoyga AQSh qurollanishida bo‘lgan bir qator harbiy samolyotlar haqidagi texnik hujjatlarni bermoqchi bo‘lgan. Ayol bu ma’lumotlarni qanday qilib qo‘lga kiritgani ma’lum qilinmagan.